ATKLĀTS KONKURSS
“Būvniecības ieceres dokumentācijas “Teritorijas labiekārtojums objektā 
“Meža Mackeviči”, Vabole, Vaboles pagastā, Augšdaugavas novadā”
 izstrāde un autoruzraudzība”
(identifikācijas Nr. VAMOIC 2023/128) 
iepirkuma komisijas 21.12.2023 sēdē sniegtā atbilde
uz piegādātāja uzdoto jautājumu

Jautājums: 
[bookmark: _Hlk153804682]Lūdzam skaidrot atklāta konkursa “Būvniecības ieceres dokumentācijas “Teritorijas labiekārtojums objektā “Meža Mackeviči”, Vabole, Vaboles pagastā, Augšdaugavas novadā” izstrāde un autoruzraudzība”, (identifikācijas Nr. VAMOIC 2023/128) nolikuma 13.4. apakšpunktu, kritēriju K2, būvprojekta vadītāja pieredzi, kur teikts, ka būvprojekta vadītājs iepriekšējo 5 (piecu) gadu laikā (t.i., no 2018. gada līdz piedāvājuma iesniegšanas termiņa pēdējai dienai) ir vadījis inženierbūvju izbūves vai pārbūves būvprojektu* laukumu un/vai ceļu projektēšanā, ar skaidrojumu, kā būvprojekts – izstrādāts atbilstoši Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi”.
Kāpēc minētā nolikuma apakšpunktā prasīta pieredze attiecas uz Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi”? 
Mūsu ieskatā šāda prasība ir šķietami ierobežojoša un var varbūtēji nelabvēlīgi ietekmēt pasūtītāja situāciju pietiekoši plašas konkurences nodrošināšanai un ekonomiski izdevīga piedāvājuma izvēlei, tāpēc nebūtu pamata nepaplašināt prasības tvērumu, iekļaujot arī pieredze atbilstību Ministru kabineta noteikumiem Nr.633 “Autoceļu un ielu būvnoteikumi”. 
Pasūtītājs savā 11.12.2023. skaidrojumā uz 1.jautājumu norāda uz projektēšanas uzdevuma 7.1.punktā minētā projektējamā objekta kodu (Citas, iepriekš nekvalificētas inženierbūves), kā arī 7.2.punktā atsaucas uz projektējamā objekta galvenajiem elementiem, tajā skaitā piebraucamie ceļi, stāvlaukums. Vēršam uzmanību, ka Ministru kabineta noteikumu Nr.253 “Atsevišķu inženierbūvju noteikumi” 2.1.punktā ir norādīts, ka šie noteikumi neattiecas uz autoceļiem un ielām. Kā viennozīmīgi konstatējams no Pasūtītāja projektēšanas uzdevuma, tad šādi objekti – autoceļi un ielas – nav paredzēti iepirkuma ietvaros, bet pasūtītājs ir paredzējis ceļus un laukumus funkcionālo vajadzību risināšanai. 
Ministru kabineta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” 1.pielikuma 2.2.13.punktā ir norādīta viena atbilstoša darbības sfēra – Ceļu projektēšana, kuras darbība nav regulēta tikai viena vai otra iepriekš minētā normatīvā akta ietvaros. 
Lūdzu apstiprināt, ka būvprojekta vadītāja pieredze būvprojektu izstrādē atbilst ceļu projektēšanā, piebraucamo ceļu un laukumu projektēšanā atbilstoši Ministru kabineta noteikumiem Nr.633 “Autoceļu un ielu būvnoteikumi”. Lūdzu apstiprināt, ka pretendents netiks izslēgts un iesniegtā pieredzes informācija tiks vērtēta arī saskaņā ar Nr.633 "Autoceļu un ielu būvnoteikumi", ne tikai ar Nr. 253 “Atsevišķu inženierbūvju būvnoteikumi”.

Atbilde:
Iepirkuma komisija papildina sarunu procedūras nolikuma 13.4. apakšpunkta vērtēšanas kritēriju “K2 - Būvprojekta vadītāja pieredze” un izsaka to sekojošā redakcijā:
	K2 – Būvprojekta vadītāja pieredze:
Pretendenta būvprojekta  vadītājs*** iepriekšējo 5 (piecu) gadu laikā (t.i., no 2018. gada līdz piedāvājuma iesniegšanas termiņa pēdējai dienai) ir vadījis inženierbūvju izbūves vai pārbūves būvprojektu* laukumu un/vai ceļu projektēšanā**. 

	Ja būvprojekta vadītājs ir vadījis būvprojektu izstrādi: 
Trīs būvprojektos (vai vairāk) – 30 punkti;
Divos būvprojektos – 20 punkti;
Vienā būvprojektā – 10 punkti;
Nav vadījis inženierbūvju izbūves vai pārbūves būvprojektu izstrādi, vai nav iesniegti apliecinoši dokumenti vai pieredze neatbilst – 0 punkti.


	* Būvprojekts – izstrādāts atbilstoši Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi” vai Ministru kabineta 2014. gada 14. oktobra noteikumiem Nr. 633 “Autoceļu un ielu būvnoteikumi”
** Jābūt izpildītiem 
projektēšanas nosacījumiem.
     Pretendentam jāiesniedz būvprojekta vadītāja pieredzi apliecinošus dokumentus (oriģinālus vai apliecinātas kopijas):
1) pozitīvu atsauksmi no pasūtītāja, 
2) projektēšanas nosacījumu izpildi apliecinošu dokumentu. Dokumentam  ir jāpierāda***, ka norādītais prtetendenta būvprojekta vadītājs ir bijis galvenais konkrētā būvprojekta vadītājs. Dokumentā ir jābūt norādei, ka projektētā būve ir inženierbūve.


Iepirkuma komisija papildina sarunu procedūras nolikuma 8.7. apakšpunkta kvalifikācijas prasību (pretendenta pieredze) un izsaka to sekojošā redakcijā:
“8.7. Pretendentam iepriekšējo 5 (piecu) gadu laikā (t.i., no 2018. gada līdz piedāvājuma iesniegšanas termiņa pēdējai dienai) ir jābūt pieredzei vismaz 1 (viena) otrās vai trešās grupas inženierbūvju būvprojekta* izstrādē.
      	 *Būvprojekts – izstrādāts atbilstoši Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi” vai Ministru kabineta 2014. gada 14. oktobra noteikumiem Nr. 633 “Autoceļu un ielu būvnoteikumi”. Būvprojektam jābūt saņemtai atbildei: “Izpildīti projektēšanas nosacījumi” vai “Atzīme par ieceres akceptu”.
 Ja piedāvājumu iesniedz piegādātāju apvienība, tad vismaz vienam no piegādātāju apvienības biedriem ir šajā punktā minētā pieredze.”.

Iepirkuma komisija atbilstoši ieinteresētā piegādātāja lūgumam un saskaņā ar Publisko iepirkumu likuma 35. panta trešo daļu nolemj pagarināt piedāvājumu iesniegšanas termiņu līdz 2024. gada 8. janvārim, plkst. 10.00, publicējot paziņojumu par izmaiņām Iepirkumu uzraudzības biroja tīmekļvietnē.
Atklāta konkursa nolikuma 5.1. apakšpunktā skaitļus un vārdus „2023. gada 28. decembrim, plkst. 10.00” ar skaitļiem un vārdiem “2024. gada 8. janvārim, plkst. 10.00” attiecīgajā locījumā.

Iepirkuma komisijas priekšsēdētājs					E.Circenis 
	
[bookmark: _GoBack]Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.

